b'\n_START_ARTICLE_\nKatri Kaarlonen\n_START_PARAGRAPH_\nKatri Inkeri Kaarlonen (o.s. Kallio, 28. maaliskuuta 1915 Nivala \xe2\x80\x93 1. lokakuuta 2008 Perni\xc3\xb6) oli suomalainen poliitikko. H\xc3\xa4nen vanhempansa olivat tasavallan presidentin toimessa 1937\xe2\x80\x931940 ollut Ky\xc3\xb6sti Kallio ja Kaisa Kallio. H\xc3\xa4nen veljens\xc3\xa4 oli kuvanveist\xc3\xa4j\xc3\xa4 Kalervo Kallio ja sisarensa kansanedustaja ja ministeri, opetusneuvos Kerttu Saalasti. Kaarlonen toimi Keskustapuolueen kansanedustajana Turun l\xc3\xa4\xc3\xa4nin etel\xc3\xa4isest\xc3\xa4 vaalipiirist\xc3\xa4 1966\xe2\x80\x931972. _NEWLINE_Katri Kallio meni naimisiin perni\xc3\xb6l\xc3\xa4isen Olavi Kaarlosen kanssa joulukuussa 1940. H\xc3\xa4\xc3\xa4t pidettiin Presidentinlinnassa Helsingiss\xc3\xa4 vain kolme p\xc3\xa4iv\xc3\xa4\xc3\xa4 ennen presidentti-is\xc3\xa4n kuolemaa. Kaarloset asuivat miehen kotipaikassa Perni\xc3\xb6ss\xc3\xa4. Heille syntyiv\xc3\xa4t lapset Juha Antero (1942), Ilkka Tapani (1944), Pentti Olavi (1947) ja Kaisa-Leena (1949). Kaarlonen toimi tasavallan presidentin valitsijamiehen\xc3\xa4 presidentinvaaleissa 1962 ja 1968. _NEWLINE_Kaarloselle my\xc3\xb6nnettiin opetusneuvoksen arvo 1985. Koulutukseltaan h\xc3\xa4n oli puutarhaopettaja.'